**Negocios ProMéxico XII**

**CMIC / Camera pentru Industria Construcţiilor din Mexic**

**Oportunităţi de investiţii în sectorul construcţiilor**

|  |
| --- |
| *Odată cu deschiderea pieţelor pentru serviciile de infrastructură şi cu globalizarea în Mexic au intrat companii de construcţii străine care, în unele situaţii, au venit cu tehnici de producție, tehnologii şi modele de organizare a întreprinderilor noi, complementare pentru modernizarea infrastructurii şi serviciilor asigurate în plan intern.* |

de Gustavo Arballo, Preşedintele Camerei pentru Industria Construcţiilor din Mexic

**IMPORTANŢA SECTORULUI**

Industria construcţiilor este unul dintre cele mai dinamice sectoare - relevantă pentru

dezvoltarea economică a Mexicului. Contribuţia sa este semnificativă, deoarece asigură 8, 1% din bogăţia naţională generată de activitatea de producţie; adică produsul intern brut (PIB). Sectorul construcţiilor generează aproximativ 6,1 milioane locuri de muncă directe, contribuind cu 13,3% din totalul locurilor de muncă şi creând aproximativ 3 milioane de locuri de muncă în mod indirect.

 Pentru efectul său multiplicator, din fiecare 100 de pesos investiţi în construcţii, 45 sunt utilizaţi pentru achiziţionarea de servicii şi materiale care sunt furnizate de 176 ramuri economice dintr-un total de 262 care formează activitatea noastră economică. Din aceste motive, este un sector strategic pentru politica publică a guvernului federal.

**VIZIUNEA VIITORULUI ÎNTR-O LUME GLOBALIZATĂ**

Dată fiind importanţa sa, sectorul nostru are nevoie să-şi crească potenţialul de la 4% la 5% pe an devenind, astfel, competitiv la nivel mondial. Acest lucru impune dezvoltarea şi consolidarea structurii sale de producţie. Prin urmare, acţiunile şi politicile specifice sunt implementate pentru a impulsiona dezvoltarea capitalului uman, tehnologia, finanţarea şi menţinerea unui cadru legal adecvat pentru susţinerea dezvoltării IMM-urilor din Mexic, consolidarea întreprinderilor mijlocii şi mari, promovarea specializării şi generarea de alianţe strategice pentru creşterea capacităţilor concurenţiale de piaţă , nu numai la nivel naţional dar şi internaţional.

Proiectele strategice care vor fi dezvoltate în viitorul apropiat vor avea nevoie de întreprinderi mondiale cu înalte capacităţi tehnice, tehnologice şi financiare.

Oportunităţile oferite de piaţa mexicană industriei construcţiilor pot fi mai bine realizate dacă sunt completate cu capacităţile şi experienţa adăugată a întreprinderilor participante.

 Deschiderea pieţelor pentru serviciile de infrastructură şi globalizarea au permis intrarea companiilor de construcţii străine în Mexic, care, în unele cazuri, transferă noi tehnici de producţie, tehnologii şi modalităţi de organizarea întreprinderilor, determinând completarea infrastructurii şi serviciilor asigurate pe plan intern.

 Această modernizare este esenţială pentru obţinerea unor profituri mai mari prin competitivitatea structurală şi atragerea unor fluxuri noi de investiţii pentru alte sectoare productive, generând un ciclu virtuos / de creştere.

 CMIC, în calitate de reprezentant oficial al sectorului construcţiilor, este caracterizată drept o instituţie incluzivă care promovează tratamentul egal al participanţilor pe piaţă, favorizând un proces concurenţial viguros, care va conduce către sporirea productivităţii şi competitivităţii şi va contribui la îmbunătăţirea distribuţiei veniturilor în Mexic.

 În acest proces, CMIC propune companiilor străine interesate să intre pe piaţa mexicană, să facă acest lucru prin realizarea unei scheme de parteneriat care poate adăuga valoare industriei interne şi firmelor de construcţii mexicane.

 Prin acest mecanism, companiile străine asociate vor obţine know-how-ul necesar pentru intrarea pe piaţa mexicană, o reţea de contacte care la va permite să facă afaceri în Mexic, şi să obţină cunoştinţele necesare privind piaţa, forţa de muncă şi reglementările în vigoare.

**REFORME STRUCTURALE ŞI OPORTUNITĂŢI DE INVESTIŢII ÎN INFRASTRUCTURA ENERGETICĂ**

Pentru industria construcţiilor, reformele structurale recent implementate în Mexic vor stimula creşterea economică, bazată pe fundamente solide care să asigure securitatea legislativă operatorilor participanţi la procesul naţional de producţie. Toate reformele sunt importante şi cuprinzătoare, dar cele cu impact major asupra creşterii economice a industriei construcţiilor vor fi, fără îndoială, reformele sectorului energetic, telecomunicaţiilor şi financiar.



 Reforma energetică deschide sisteme de participare privată în principal în explorarea, producţia, transportul şi distribuţia petrolului, gazelor naturale, precum şi generarea energiei electrice în toate modalităţile sale. Cu siguranţă, reformele şi adaptarea cadrului legal vor consolida piaţa internă pe termen scurt, făcând-o mai atractivă pentru investiţiile private interne şi externe, care vor crea locuri de muncă în mai multe regiuni ale ţării.

 Reformele recent aprobate vor încuraja concurenţa, care va avantaja utilizatorii, pe lângă promovarea investiţiilor private în mai multe sectoare ale industriei, generând oferte şi concurenţă, precum şi pluralitate, cu produse, servicii şi preţuri mai bune pentru utilizatorii finali.

Ca exemplu, aici există oportunităţi de investiţii în proiecte de infrastructură în sectorul energetic, dar şi alte alternative în diferite sectoare.

Constructia noului aeroport internaţional din Mexico City este un alt exemplu de modernizare a infrastructurii Mexicului, oferind companiilor de construcţii mexicane posibilitatea de a participa la dezvoltarea unor proiecte de mari dimensiuni.

**DOMENII DE OPORTUNITATE PENTRU INVESTIŢIILE PRIVATE**

Având în vedere reducerea resurselor publice pentru dezvoltarea infrastructurii, se deschide o gamă de oportunităţi pentru investitorul privat de a participa la proiecte complementare de infrastructură: drumuri, porturi, aeroporturi, căi ferate, telecomunicaţii, proiecte hidraulice etc, care vor maximiza beneficiile economice şi sociale prin schemele de finanţare mixte.



|  |
| --- |
| *CMIC propune companiilor străine interesate să intre pe piaţa mexicană să facă acest lucru prin realizarea unei scheme de parteneriat care poate adăuga valoare industriei interne şi firmelor de construcţii mexicane.*  |

Crearea Zonelor Economice Speciale este un astfel de caz: această iniţiativă urmăreşte o strategie complexă şi de anvergură în care politicile economice şi sociale se completează reciproc dezvoltând în acelaşi timp infrastructura, sporind productivitatea şi crearea de noi locuri de muncă.

 Mai mult decât atât, în Mexic există o Asociaţie de Drept Public-Privat / LAPP, care stabileşte cadrul legal privind participările mixte, facilitând stimularea unor investiţii mai mari în infrastructură şi asigurând în mod foarte clar certitudinea juridică cu privire la implementarea proiectelor în parteneriat public-privat. LAPP include noua schemă a *"propunerilor nesolicitate",* care oferă posibilitatea unui investitor să propună un proiect de asociere/parteneriat public-privat agenţiilor guvernamentale.

 Principalele domenii de oportunitate în Mexic oferite ca PPP sunt în alimentarea cu apă, salubritate, producerea de energie electrică, telecomunicaţii, spitale, închisori, şcoli, drumuri, căi ferate, porturi, transporturi, industria petrochimică şi gazele naturale. Pe lângă sistemul de PPP mai există instrumente pentru investitori privaţi care facilitează finanţarea proiecteler de infrastructură, cum ar fi:

* Trustul de Investiţii pentru Energie şi Infrastructură: titluri de valoare emise de trusturi dedicate achiziţiei sau construcţiei de active de infrastructură destinate leasingului, şi permite schimburile comerciale veniturile din aceste chirii pe pieţele secundare şi acolo unde este cazul, capital generat prin vânzarea lor.
* Certificate Pentru Proiecte de Investiţii/CEPI: destinate să atragă investitori privaţi pentru finanţarea marilor proiecte de infrastructură.
* Certificate pentru Infrastructura Educaţiei Naţionale/CIEN, instrumente financiare pentru finanţarea infrastructurii educaţionale.
* Certificate pentru dezvoltarea de capital/CKD: titluri de valoare emise de trusturi angajate în lucrări de proiecte de infrastructură.

 Sectorul public şi cel privat acţionează constant, împreună, pentru a oferi transparenţa şi diseminarea acestor scheme de finanţare pentru infrastructură, pentru a le converti în factori de stimulare pe termen scurt a acestui sector şi al economiei în general.

 Mexicul are capacitatea de a face faţă riscurilor mediului internaţional având perspective bune pentru a continua primirea investiţiilor străine directe, care vor avea ca rezultat o infrastructură mai bună şi locuri de muncă.

 Programul de reforme structurale aprobate în ultimii ani, plasează ţara într-o dinamică pozitivă. În industria de construcţii se estimează că participarea în proiectele guvernamentale şi în cele din sectorul privat va contribui la impulsionarea dezvoltării industriei, care, pe termen scurt şi mediu vor aduce beneficii importante pentru diferite sectoare productive şi pentru populaţie.

*www.cmic.org*